Downloaded from MoviesMod.org | Visit & Support
Tökéletesen megérteném,
ha ez túl sok lenne, hogy ma itt ülsz.
Mi változott a közelmúltban?
Egy ilyen interjú nem könnyű, és nem akartam megcsinálni.
Sok oka van, például, hogy akarom-e feszegetni a témát?
Nehéz végigcsinálni.
Sok család van hasonló helyzetben,
de ez nagyon más volt, abban az értelemben,
hogy az én családom bekerült a tévébe.
Valószínűleg már hallottak a Duggar családról.
Jim Bobról, Michelle-ről és a 19 vér szerinti gyermekükről.
Nagyon hamar jelenséggé vált a dolog.
Jim Bobnak akarom nevezni a gyermekemet. Jim Bob igazi férfi.
Mindenki ismerte a családot.
- Szeretjük Duggaréket. - Igen.
Úgy döntöttem, hogy a házasság előtt nem csókolózom.
Kérdeztem a bácsikámtól:
"Ha nem hiszel a TV-ben, akkor miért vagy benne?"
És azt felelte: "Ez is egy egyfajta lelkészi szolgálat."
Tizenkilenc gyerek...
Anya, apa és 19 gyerek.
A világ a TLC sikersorozatából, az Anya, apa és 19 gyerek-ből ismeri őket.
Mindenki folyton velük foglalkozik: Duggarékkel.
Azzal nem foglalkoznak, hogy ez a család miként alakulhatott ki.
Azóta benne vagyunk az Alapvető Életelvek Intézetében,
amióta az eszemet tudom.
Duggarék az Intézet reklámarcai voltak.
Az Intézet vezetője
abban hitt, hogy a keresztény családoknak legyen minél több gyereke
annak érdekében, hogy Krisztus kedvéért nagyobb befolyásuk legyen a világra.
Mindig azt tanítottuk a gyerekeinknek, hogy tegyenek jót a világban.
A műsor kirobbanó siker lett, készültek spinoffok, és más családok is
saját valóságshow-t kaptak.
Holott miközben mindez zajlik,
egyre több bizonyíték kerül elő a bántalmazás járványos terjedéséről
mindenhol, ahová ez a kultúra elért.
JOSH DUGGART GYERMEKPORNOGRÁFIÁVAL VÁDOLJÁK
Isten így tisztította meg a családunkat.
Ó, ember!
Nehéz rávenni saját magadat az igazmondásra.
CSALÁDI TITKOK
Ennek az egyháznak a tagjai, akiknek meg kellene védeniük engem,
pedofilokat rejtegetnek.
"SIMOGATÁSRA KÉNYSZERÍTÉS"
Ebben a közösségben maga a "bántalmazás" szó sem létezik.
Büntesse meg erős botozással!
Ezek az emberek sérüléseket okoznak a gyermekeiknek
Isten nevében.
Minden apát megtettek szektavezérnek,
aki engedélyt kapott a szellemi, fizikai, érzelmi és pszichológiai bántalmazásra.
Patriarchális, tekintélyelvű. A nőknek nincsenek jogaik, a gyerekek megsérülnek.
Azonnali engedelmesség!
Ilyen társadalmat építenek.
Az Intézet tanításai nem egyenlőek a kereszténységgel.
Ez valami egészen más.
Az otthoni oktatás a kapocs, ami összetartja az egész projektet.
Matek helyett a nők gyalázását tanítják.
Ez sok ember életébe beszivárog.
A cél az volt, hogy keresztény otthontanulókat juttassanak
befolyásos kormányzati pozíciókba.
GYERMEKINTÉZET
Amerika átformálására képzik a gyerekeiket.
Ez egy nyilvános szekta.
A célja a világuralom volt.
És abban hisznek, hogy ők adják a sereget, ami segít elérni ezt a célt.
Duggarék tévéműsora volt a motor, ami az egészet hajtotta.
A ragyogó boldogságot bemutató képek a mézesmadzag,
és mindenki bekapta.
Sokkal több minden rejlik a háttérben.
Sokkal több.
Nem tudtam, mi folyik a színfalak mögött.
Mindenkit átvertek.
Vidám, boldog emberek: A DUGGAR CSALÁD TITKAI
ÉSZAKNYUGAT-ARKANSAS
Derick Dillard vagyok az arkansas-i Rogersből.
Jill Dillard vagyok az arkansas-i Springdale-ből.
Én születtem negyedikként a Duggar család 19 gyerekéből.
Mi lenne, ha Jill...
Helló, Jill Duggar vagyok!
A TV-ben nőttem fel.
ANYA, APA ÉS 19 GYEREK 3. ÉVAD
Ahogy kivirágzott a nőiessége,
jó tulajdonságokat láttam eredni a szervezettségéből,
amihez barátságos, nyitott személyiség társult.
Emlegetni fognak egy történetet,
de inkább én mondom el, mint a bulvárlapok
vagy bárki más, aki azt talál ki, amit akar.
A szüleim Jim Bob és Michelle Duggar.
A legidősebb gyerek a családunkban Josh, utána az ikrek következnek, Jana és John,
azután jöttem én, Jill, azután Jessa, Jinger, Josiah, Joy,
majd Jedidiah és Jeremiah, akik szintén ikrek.
Azután Jason, James, Justin, Jackson, Johannah, Jordyn.
Várjunk csak! Justin, Jackson,
Johannah, Jennifer, Jordyn, Josie.
Szerepeltünk a TLC műsorában, ami a családunkról szólt.
ANYA. APA ÉS 19 GYEREK
A szüleim akkor találkoztak, amikor apám
egyházon belüli látogatásra ment egy barátjához.
A barátja azt mondta: "Van itt ez a lány, egy pompomlány.
"Most vette fel a kereszténységet."
Erre apám: "Látogassuk meg!"
Hetedik baba voltam. Azt kell mondjam, boldog gyermekkorom volt,
de nem hasonlítottam Jim Bobra.
Randevúztam, belementem a barát-barátnő kavarásba.
Apám meghívta az évzáró bálra az iskolájába.
Anyám elment, és...
Négy órán át beszélgettünk Isten dolgairól.
Kinyitotta Isten szavainak könyvét,
és olyan dolgokat mondott belőle, amiket még sosem hallottam.
Aznap este letérdeltem, és Istennek ajánlottam az életemet.
Valamikor akkoriban, valamikor azután összeházasodtak.
Igazából elég fiatalon. Anyám 17, apám 19 éves volt.
Amikor összeházasodtunk,
azt hittük, lehet egy, két vagy három gyerekünk.
Michelle fogamzásgátlót szedett.
Szedte egészen az első fiunk, Josh születéséig,
és azután is tovább szedte.
Aztán teherbe esett, amíg a tablettát szedte,
és a tabletta végül vetélést okozott.
És ezért ezen a ponton
együtt letérdeltünk Isten előtt,
és a megbocsátását kértük,
és rögtön ezután Isten ikrekkel áldott meg minket.
Aztán még egy és még egy gyermekkel.
Életünknek e részét Istenre bíztuk, aki sokszor küldött áldást.
A szüleim abban hittek, hogy legyen
annyi gyereked, amennyit képes vagy megszülni,
amíg a tested meg nem elégeli.
A nagyszüleim egyik oldalon sem értettek egyet azzal,
hogy a szüleimnek millió gyereke legyen.
Aggódtak anyám egészsége miatt,
és mindig azt kérdezték: "Ez már az utolsó?"
Nézd, nagyapa, ő az új unokád.
Ő itt Jordyn-Grace Makiya Duggar. Igen.
Apámnak volt vagy három munkahelye.
Dolgozott egy kisboltban,
volt egy autóüzlete, és egy autómentő szolgálata is.
Amikor megérzem a dízel szagát,
az apámra emlékeztet, ahogy édes teával az ölében
elvitt egyikünket vagy másikunkat a vontatójával, és ott ültünk
mellette a rázkódó fülkében.
Megkerestük az összes "gyerekeknek ingyenes" étkezdét,
és órákig ott maradtunk.
Apám és anyám kicsit talán büszkén mondogatták:
"Lehet, hogy kiettük őket a vagyonukból."
Apám nagyon szegényen nőtt fel.
Azt hiszem, emiatt úgy érezte,
mintha túl hamar kellett volna felnőnie, és megvédenie a családját.
Egy húga volt, Deanna.
DEANNA DUGGAR JIM BOB DUGGAR HÚGA
A bátyámmal mindig is nagyon szoros kapcsolatban állunk,
és nagyon jól kijöttünk egymással.
Misszionárius baptista családban neveltkedtünk, ami konzervatív baptista.
Nem mehettünk bálozni.
Egy ideig azt sem engedték, hogy farmert viseljek.
Pompomlány sem lehettem, nem engedték meg.
Ezért adtam a lányomnak, Amynek
mindenben szabadságot, amit csak tenni akart, és nekem nem volt szabad.
Amy King vagyok, én voltam az őrült unokatestvér.
Dillon King vagyok, csak egy támogató férj. Ennyi.
Mindenki azt kérdezi, hogy nekem is ennyi gyerekem lesz-e, és nem.
"DUGGAR RANDEVÚSZABÁLYOK" 1. ÉVAD
Amy nem olyan, mint mi, de attól még kedveljük.
Jim Bob unokahúga vagyok. Én vagyok a legidősebb gyerek.
Szó szerint a kamera előtt nőttem fel.
Ez egy szerkesztett valóság, jó szögekből kellett bemutatni.
Hússzor sétálsz be egy ajtón.
Ha lemarad az interjú egy része,
a pótfelvételhez ugyanúgy kell kinézned, mintha ugyanaz a nap lenne.
Tehát ez valóság, de mégsem az.
Eléggé rock and roll nevelést kaptam,
afféle "élvezd az életet" nevelést.
Tizenévesen Jonathan Taylor Thomas plakátjai voltak a falamon...
Te jó ég!
...és az NSYNC-é, meg az összes fiúegyüttesé,
és medencés bulikat tartottam, ahol fiúk is voltak.
Nyolcadikban volt először barátom.
- Csókolóztál már pasival? - Igen.
Bocsi, Michelle néni és Jim Bob bácsi!
De szerettem az unokatestvéreimet, és szerettem a családomat.
Minden egyes nap elmentem hozzájuk.
Mi ilyen vidékiek vagyunk.
A szünet alatt szó szerint belopakodtam a tehénlegelőre,
és átmentem a mezőn, hogy találkozzam velük.
De az életük minden szempontból teljesen más volt, mint az enyém.
Nem tudtam, mit tanítottak nekik,
csak annyit tudtam, hogy otthon tanultak.
Fiatalon hamar rájöttem,
hogy nagyon szigorú nevelést kapnak.
Nem lehetett bekapcsolni a rádiót.
- Tévéjük sincs. - Igen, nem tévézhettek.
Mindig anyám hívta fel őket, amikor tornádó-figyelmeztetést adtak ki.
Sokszor becsapott hozzájuk a villám.
Mert nem tudtak a viharról előre.
Bő bugyogót viseltek a ruháik alatt,
- ami... - Nem is tudom, mi az.
A bugyogó fehér pamutnadrág...
- Póló. - Nadrág a lányruha alatt?
Az nem simán nadrág, hanem ilyen bő nadrág.
Nem viselhettek rövidnadrágot, nem látszódhatott ki a válluk.
És ha ezt tudtad, akkor nem viselkedtél úgy, ahogy szoktál.
Ő az unokahúgom, Amy. Nagyon szeretem.
DUGGARÉK A VILÁG KÖRÜL
Ott voltam a születésekor, és ez elképesztő.
- Most itt vagyok a keresztelődön. - Igen.
Az Atya, a Fiú és a Szentlélek nevében.
Csodáltam a nagybátyámat. Afféle apafigura volt számomra.
Akkoriban azt gondoltam róla: "Istenem, mit nem tud ez a fickó?"
Emlékszem, arra gondoltam: "Elnök is lesz majd?"
Hogy mi lesz még ebből, érted?
MENETELÉS AZ ÉLETÉRT
SZABADSÁGOT A MEG NEM SZÜLETETTEKNEK
Apám hallott egy életpárti gyűlésről a Capitoliumnál.
Amikor odaértünk a gyűlésre,
kétezer ember állt a Capitolium előtt,
könyörögtek a szenátoroknak, hogy tiltsák be a kései abortuszt.
És azon a napon ahelyett, hogy bementek, és...
megszavazták volna a tilalmat, inkább leszavazták.
MENTSÜK MEG AMERIKÁT ÁLLÍTSUK MEG AZ ABORTUSZT
Isten a szívemen keresztül kérte, hogy avatkozzam bele.
ÁLLÍTSUK MEG AZ ABORTUSZT MOST
A gyűlés után elmentünk, mind odavonultunk a Capitoliumhoz,
és találkoztunk Mike Huckabee kormányzóval.
Azt hiszem, apámnak ez kezdte felnyitni a szemét. Arra gondolhatott:
"Jelöltetnem kéne magam, talán változtathatok a dolgokon."
Halálra voltam rémülve, de elindultunk, és az Úr ide vezetett minket.
Little Rockból
a republikánus állami képviselő, Jim Bob Duggar.
Néhány hónapra Little Rockba költöztünk, amíg ők üléseket tartottak,
ez az otthontanulás miatt nyilván könnyebb volt.
Imádtunk bejárni a Capitoliumba.
Magunkkal vittük a leckét, és ott időzhettünk az erkélyen,
figyeltük, mi minden történik.
Josh, a bátyám imádott ott lenni apámmal.
Mint legidősebbnek, neki többször kellett mennie.
A többi állami képviselő elnevezte "kis kormányzónak".
Nagyon karizmatikusnak tartották már fiatalon is.
Joshnak volt egy ilyen kisfiú-klubja néhány barátjával.
Kicsiknek tilos a belépés.
BOYCOT-nak nevezték el, Segítségnyújtó Keresztény Fiúcsapatnak,
mert volt egy kisbolt az utcánk végén,
és azt hiszem, elkezdtek árulni...
vagy alkoholt vagy pornóújságokat, vagy valami ilyesmit,
és bojkottálni akarták őket.
Apám kétszer indult, kétszer választották meg,
négy évet töltött az állami képviselőházban.
2002-ben Jim Bob az amerikai szenátust tűzte ki a következő céljának.
Kristin Kobes Du Mez vagyok, vallástörténész.
A Jim Bob Duggarhöz hasonló emberek számára a kereszténység cselekvést jelent.
Jim Bob Duggar és a családja jókor volt jó helyen.
Az összes gyerek bement szavazni a szüleimmel, szép sorban.
Mind ott voltunk a fura ruháinkban, meg ilyenek.
Valaki lefényképezett minket,
és a kép megjelent, azt hiszem, a New York Timesban.
Jim Bob elbukta a szenátusi választást...
de az a kép más irányba terelte az életét.
PARENTS SOKSZOROSAN ÁLDOTT
Látták a Parents magazinnál, és írtak egy cikket a Duggar családról,
ami felkeltette a Discovery Health figyelmét.
A Discovery Health megkereste apámat.
Idén ősszel fedezze fel az orvostudomány élvonalát!
A csatorna sokat foglalkozott műtétekkel,
meg mindenféle random témával.
Vajon George álma a teljes hajkoronáról valósággá válik?
Mint az összenőtt ikrek.
Deréktól felfelé egymástól függetlennek tűnnek.
Egyórás dokumentumfilmet akartak készíteni a családunkról.
Jim Bob kapott egy új lehetőséget,
hogy bemutathassa
az értékeit az egész országnak,
és ezzel jó sok pénzt is kereshetett.
Hölgyeim és uraim, bemutatom Duggaréket!
Jim Bob vagyok, és ő a feleségem, Michelle. Isten hozta önöket Duggaréknél!
Ha eltévesztené a számolást, hadd segítsünk!
Ez összesen 14 gyerek, akik között van két ikerpár.
És aki jó megfigyelő, az észrevehette,
hogy igen, a 15. is úton van.
Az a nyolcgyerekes család Holték.
Az apa, Jim évek óta ismeri Jim Bobot.
Jim Bob Duggarrel együtt nőttem fel.
Hetedik osztálytól együtt jártunk a shiloh-i keresztény gimnáziumba.
Jim Holt apám egyik barátja volt, az egyik legjobb barátja.
- Kezdheted te. - Hölgyeké az elsőbbség.
Ne csináld ezt velem! Kezdd te!
- Akarod, hogy helyetted is beszéljek? - Nem.
- Oké, csak a magamét? - Csak azt.
- Jim Holt. - És én Bobye vagyok.
Afféle vakrandin találkoztunk. 19 éves voltam...
- És... - És én 14 voltam.
Ezt nem tudtuk... Akkor még nem tudtam.
Fejlett volt, érettnek tűnt.
Az unokatestvérem 17 vagy 18 évesnek mondta,
úgyhogy nem tudtam, milyen fiatal.
Arkansas-ban mindenki fiatalon házasodik.
Mondtam már, hogy rokonok is vagyunk? Csak viccelek. Nem vagyunk. Mindegy.
Jim Bob azt mondta: "Kell néhány ember a korcsolyapályára."
Erre mi: "Persze, jövünk korcsolyázni."
Aztán a képünkbe nyomták a kamerát, és azt mondták:
"Mi a véleménye erről?" Nem tudtam, mit tegyek.
Belementem egy gyors interjúba, de a hátam közepére se kívántam.
- És meg is bántad, nem? - Igen, megbántam.
Jézus mindent szeret bennünk
14 GYEREK, ÉS ÚJRA TERHES! KÜLÖNKIADÁS
A két család alkotta ennek a házi egyháznak a magvát.
Az első lányunk március 1-jén született.
Josh március 3-án.
Az évek során egyre jobb lett a kapcsolatunk.
Ő lett a legnagyobb lányunk barátja, és csecsemőkora óta ismertük.
16 GYEREK ÉS BEKÖLTÖZÉS
Joshua Duggar vagyok.
Talán nem mindenki ismeri a nevemet, de a családomról már hallhatott.
Mi vagyunk Duggarék!
A Discovery Health elkészítette az egyórás dokumentumfilmjét, és nagyon jól sikerült.
Aztán készült egy karácsonyi különkiadás,
amiben eljátszottuk, hogy karácsony van, és nagyon furcsa volt.
Öt ilyen különkiadás készült.
A kis ház, ahol Duggarék jelenleg élnek,
feleennyi lakóval is zsúfoltnak tűnhet, hisz csak két fürdőszoba van.
Amikor elköltöztünk a kisebb házból,
a nagyjából 220 négyzetméteresből a nagyobb házba,
ami 650 négyzetméteres volt, már tinédzser voltam.
Sokkal több fürdőszobánk lett, talán összesen kilenc.
A konyha gyönyörű.
Ez egyértelműen anyám valóra vált álma volt.
Jim Bobnak segítség kellett a házhoz.
A műsor szervezett neki segítséget a ház befejezéséhez,
ami több százezer dollárba került.
Azután 2008-ban elkezdődött a valóságshow.
Az Anya, apa és 17 gyerek, vagy valami ilyesmi.
Nem tudom, addigra mennyien lettünk.
Valamennyi, és még jön!
Óriási népszerűség lett belőle.
Mindenkit megbabonázott,
hogy hogyan lehet ennyi gyereked és tiszta házad,
minden színkódolva. A mosnivaló önmagában is megért egy misét.
Szegény Jessa felel a mosnivalóért ami naponta akár tíz adag is lehet.
Jessának segítségre van szüksége.
A bevásárlás kész őrület volt.
Ez nagyon más életmód volt, és bizonyos szempontból jól mutatott.
Nem volt semmi dráma.
A gyerekek sohasem vitatkozhattak.
Az anya és az apa békések voltak. Sohasem veszekedtek.
Mindenki azt mondogatta: "Milyen család ez?"
DUGGAR CSALÁD 2 SZÜLŐ - 17 GYEREK
Bár kilencszer akkorák vagyunk, mint egy átlagos család,
valahogy működik a dolog.
APA, ANYA ÉS 17 GYEREK
Ellátogattunk a TLC központjába.
Volt egy kép rólunk a falon, és egy tandem bicikli volt rajta,
de külön lefotóztak, és ráphotoshoppoltak minket a biciklire.
Rájöttünk, hogy ez nagy dolog.
Egy reality fellendíthet egy csatornát,
ami teljesítmény tekintetében nem igazán jelentős,
és tényleg újra életre keltheti.
Más csatornák, például a Bravo, a VH1 és az MTV gyorsan megtanulták,
hogy viszonylag olcsó ilyen műsorokat készíteni,
ugyanakkor nagyon nagy a fogyasztói rétegük.
Danielle Lindemann vagyok, szociológus professzor.
A realityműsorok mellett prédikálok.
Így kezdjük el a rakott krokettet.
Az Anya, apa és 19 gyerek afféle tökéletes valóságshow,
ami megmutatja, miért szeretjük a realityt.
Hogyan készítenek rakottast ennyi embernek?
És ha ez a legnagyobb probléma egy egész epizódban,
abban van valami pihentető.
A realityműsorok valójában hihetetlenül konzervatívak.
A nővéred börtönbe megy, lehetnél kicsit együttérzőbb.
Igen, Kardashianéknek vannak szexvideóik.
És igen, nagyon sok szempontból szélsőségesek,
de ugyanakkor szuper-konvencionálisak is
a nemük megjelenítése tekintetében.
Nem így keltem fel.
Duggarék szintén nemi szerepeket mutatnak be,
a nők főznek,
a nők végzik a takarítást.
Szerinted erősíted a nemi sztereotípiákat azzal,
hogy a lányaid főznek és takarítanak?
Szerintem bizonyos nemi szerepeket nem lehet megkerülni, és ez nem rossz.
Szerintem ez jó dolog.
Egyesek azért nézik, mert ez nagyon megnyugtató számukra.
Visszautal egyfajta elképzelt múltra,
amikor a dolgok egyszerűbbek és a szerepek egyértelműbbek voltak.
Ezek afféle modern freak show-műsorok,
és hozzájárultak ahhoz, hogy a TLC, a Discovery
a ma ismert a birodalommá váljon.
És a sorozat igazi fejős tehenei
az esküvős és születéses epizódok voltak,
amik kolosszális nézettséget hoztak.
És aztán mivel a népszerűségük és a nézettségük egyre nő,
tovább gyártják a gyerekeket.
Így a negyedik évadban Michelle megszüli Josie-t.
Ez nagy dolog, mert veszélyeztetettnek nyilvánították.
TLC producer: Jim Bobbal meglepődtetek, amikor megtudtátok,
hogy teherbe estél a tizenkilencedikeddel?
Azt hittem, hogy ez talán már lehetetlen.
Michelle vérnyomása egyre csak emelkedett,
ami életveszélyes lehet neki és a babának.
A helyzet megváltoztathatja az életünket...
"DUGGAR SZÜLÉSI KÜLÖNKIADÁS" 4. ÉVAD
...örökre. De...
dicsérjük Istent, amikor a jó dolgok történnek,
és ebben a nehéz helyzetben is dicsérjük.
Itt is van, Michelle, jön már! Te jó ég!
És így mindez táplálja ezt az életstílust.
A nők, a lányok tényleg olyanok, mint a motor,
hajtják az egészet, működtetik.
Duggarék sokat jelentettek a TLC számára.
Segítettek feltenni a csatornát a térképre.
Egyesek szerint a TLC
"oktatócsatornából" afféle "kukkolócsatornává" vált.
Nem feltétlenül a tanulás miatt tévézünk.
Valószínűbb, hogy mások megpróbáltatásait akarjuk látni.
Az orvosi dokumentum-sorozatoktól kezdve a modernizált freak show-kig.
Julius léggömbfüggősége
akkor kezdődött, amikor alig négyévesen kórházba került.
A Discovery végül több milliárd dollár értékű céggé vált,
és megvette a Warner Brost.
El tudunk jutni 200-300 millió otthonba is,
mert vonzó tartalmat kínálunk.
És úgy vélem, hogy nemcsak jobbak vagyunk együtt,
de a világ legjobb médiacége is.
A MEGSOKSZORÓZÓDÓ SZERETET
Duggarék iránymutatók lettek
az evangélista és a fundamentalista közösség számára,
amelyek végre képviseltetve látták magukat a tévében.
Voltak már keresztény műsoraink...
Dicsőség néked, Atyánk!
...de ilyen még soha.
Elhoztam a jegyemet, és mindegyikükkel aláíratom.
Jó alapértékeik vannak. Szeretjük őket.
Jennifer Sutphin vagyok, a Fundie Fridays YouTube-csatornát vezetem,
ahol sminkelek, és közben a keresztény fundamentalizmusról beszélek.
A "fundi" lekicsinylő, pejoratív kifejezés a fundamentalistákra,
ez a kiindulópontja a Fundie Snark közösségnek,
én is ide tartozom, afféle "gyűlölködő néző" vagyok.
A műsor egyre inkább visszafejlődött,
színtiszta propaganda lett belőle, ahogy haladt az idő.
Csakhogy Duggarék műsora annyira őrülten népszerű,
hogy rádupláztak, és készítettek egy rakás másik hasonló műsort is
keresztény fundamentalista családokról.
Érzem az örömöt, örömöt, örömöt
A szívem mélyén
Imádkoztunk érte, és úgy véltük,
hogy ez jó lehetőség megosztani a világgal,
hogy a gyermek áldás és Isten ajándéka.
Ezért azt mondtuk nekik:
"Elkészítjük önökkel a dokumentumfilmet, ha nem vágják ki belőle a hitünket."
1980 márciusa volt. 15 éves voltam. Jim Bob akkor 14 éves volt.
A családom nem igazán működött. A mostohaapám...
Volt pár olyan mostohaapám, akik nagyon durván bántak anyámmal,
és velem is elég durván bántak.
Jim Bob a testvérének tekintett, az anyja úgy beszélt velem, mint a saját fiával.
A HÉT JÁTÉKOSA SHILOH
De Jim Bobnak is voltak problémái.
Rossz helyzetben voltunk, kikapcsolták nálunk az áramot,
egyszer a házunkat is lefoglalták.
Apám életében nem igazán volt spiritualitás.
Ez sok gondot okozott a családunkban.
A templomban azt mondták: "Elmegyünk egy előadásra. Szívesen elviszünk."
Jim Bobbal együtt mentünk el. Először akkor találkoztunk Bill Gotharddal.
1988 "BEVEZETŐ AZ ALAPTANFOLYAMHOZ"
Az Alaptanfolyam az Ifjúsági Alapkonfliktusok Intézetének előadása.
Középiskolásként Bill Gothard aggódott az osztálytársai
rossz döntései miatt.
Az Alaptanfolyam tartós megoldásokat kínál a családon belüli konfliktusokra,
az alacsonyabbrendűségi érzés leküzdésére,
a bűntudat és a keserűség elhagyására, a romboló szokások legyőzésére,
a házasság megerősítésére...
Van valamilyen látomásod
arról, hogy mi olyat tehetnél az Úr királyságának eljöveteléért,
amire érdemes rászánni az életedet?
Ha nincs semmi, amiért érdemes meghalnod, nincs miért élned.
Máshogy is megfogalmazhatjuk. Amikor az életed végére érsz,
visszatekintenél-e valamire, hogy azt mondhasd:
"Ez az, amit Isten elért az életemen keresztül."
Az életünk széthullott. A gyerekeink lázadtak.
Az Ifjúsági Alapkonfliktusok Intézete megmentette az életemet.
Ez teljesen őszintén mondhatom.
Mr. Gothard első előadásának estéjén egyre csak sírtam.
Nem hallottam ennél forradalmibb értelmezését a szentírásnak.
Arról szólt, hogyan szeressük jobban Istent, miként mutassjuk ezt ki.
A legfontosabb parancsolat az, hogy szeressük Istent.
Ez volt az egyik legjobb dolog, amit valaha hallottam. Fantasztikus volt.
Az Intézet tagjainak többsége szerint Bill Gothard forgatta a világot,
és Jim Bob is hitt ebben.
Mindegyikőtök számára van
megoldásunk a szokásaitok legyőzésére.
Gyerekkoromban a családom eljárt Bill Gothard tanfolyamára,
ugyanarra, amire Duggarék is.
Brooke Arnold vagyok. Sokáig vonakodtam beszélni erről itt,
mert ez az egész Bill Gothard-dolog
egy darázsfészeknek tűnik,
amit most nem kellene rugdosni.
Mit tud az Alapvető Életelvek Intézetéről?
Mennyi idejük van?
Üdvözöljük az Alapvető Életelvek Szemináriumának Gyermekintézetében!
Tanulunk a tekintélyről és arról, milyen fontos teljesítenünk a kimondott
és kimondatlan kívánságait azoknak, akik felelősek értünk.
Bill Gothard szinte mitológiai alakként tornyosult az életem fölé,
és úgy éreztem, hogy van valami fontos, amit ki kell derítenem.
Úgy éreztem, minél jobban megértem Bill Gothardot,
annál jobban megérthetem önmagam.
Idősebb Bill Gothard lelkész volt.
Valójában ő vezette a Gideons Associationt.
A kis Biblia, amit minden hotelszobában megtalálunk,
emiatt az egyesület miatt van ott.
Tehát Bill Gothard afféle evangélista dinasztiából származik,
és a Wheaton College-ban végzett,
ami alapvetően a fundamentalisták Harvardja.
1961-ben
Bill Gothard létrehozza a helyi műhelyeket
szülőknek gyereknevelési és fegyelmezési tanfolyamokkal.
A bőség evangéliumát tanítják.
Engedelmeskedj Istennek, és Isten megáld!
Az emberek ezt tanulják,
és beviszik a közösségeikbe, beviszik a templomaikba.
A 60-as évek második felében az emberek nagyon féltek,
hatalmas társadalmi, kulturális, politikai és gazdasági változások zajlottak.
A polgárjogi mozgalom,
a nőjogi Mómozgalom, a diáktüntetések.
Az emberek ilyeneket kérdeztek: "Keresztény dolog a hosszú haj?
"Keresztény dolog rock and rollt hallgatni?
"Keresztény dolog tévét nézni?"
Bill Gothard azt mondja: "Nem kell aggódnod,
"hogy mi a helyes vagy helytelen,
"mert én mindenről tudom, hogy helyes-e megtenni vagy sem."
A programját az egyszerűsége
tette igazán vonzóvá azok számára, akik ebben éltek
ebben a zűrzavaros időszakban.
"ÚJ" LÁTÁSMÓDOT ADUNK A VILÁGNAK!
ALAPVETŐ ÉLETELVEK INTÉZETE
Az IBLP az Alapvető Életelvek Intézetének a rövidítése.
- IBLP. - IBLP. Mozgás, gondolat...
Nem, hanem "I-B-L-P".
Én is ezt mondtam.
- IBLP. - Az IBLP.
- IBLP.
Bill Gothard egyetlen lehetőséget sem hagyott ki a betűszó használatára.
ALAPVETŐ ÉLETELVEK INTÉZETE
A tekintély kérdése nagyon fontos.
IBLP ALAPTANFOLYAM
TELIBE TALÁLNI HÉT ÉLETELVVEL
Bill Gothard tanításaiban hét nem választható alapelv szerepel,
de a gothardizmus legfontosabb része a tekintélyről szóló tanítás.
Mert olyan korban élünk,
amelyben egyenlő tekintélyt akarunk kapni.
A gyermekek egyenlő szinten akarnak lenni a szülőkkel.
Az állampolgárok a kormánnyal.
Napjaink egész hozzáállása
az egyenlő tekintélyről szól,
de Isten nem így építette fel az életet, és ez nem így működik.
Amíg a védőernyők alatt maradunk,
addig a Sátán nem juthat el hozzánk a romboló kísértésekkel.
Sok jó ember van az IBLP-ben.
Azt gondolva lépnek be: "Nem akarom, hogy gyermekem bajba kerüljön.
"Nem akarom, hogy rossz útra térjen, bűntudata legyen
"a bűnök miatt, amiket elkövettünk."
Így aztán egy jobb életre számítva lépnek be.
A középiskolában el kellett mennem az Alaptanfolyamra.
Talán 1980 lehetett.
Miután összeházasodtunk, Michelle is elment az Alaptanfolyamra,
és ennél jobb nem történhetett velünk.
Szeretlek titeket...
Jim Bob Duggar Gothard tanításainak hatása alá került,
beleértve a Quiverfull-elképzelést is, hogy a lehető legtöbb gyermek szülessen.
Kérdezik tőlem, hogy hány gyerek kellene?
IBLP ALAPTANFOLYAM
A válasz ez: ahánnyal Isten megáld...
A Quiverfull-mozgalomban az a hithű keresztény,
aki nyitott arra, hogy annyi gyereke legyen, amennyit Isten ad neki.
A dolog a Bibliából ered, tehát szabadon felhasználható.
"Mint a hős kezében a nyilak, olyanok a serdülő ifjak."
"...olyanok a serdülő ifjak.
"Boldog az az ember, aki ilyenekkel tölti meg a tegzét..."
A túlnépesedés valójában csak mítosz.
Az egész világ népessége elférne a floridai Jacksonville határain belül.
Két gyermekünk van, egy fiú és egy lány.
Nekünk 11 gyerekünk van.
Az IBLP szerint minél több gyereked van,
Isten annál jobban megáldott.
- Jó reggelt mindenkinek! - Jó reggelt!
Michelle, szinte félek megkérdezni.
Jól tudom, nagy bejelentésed van?
A 20. gyermekünket várjuk.
Igen! És nagyon örülünk.
"Legyetek termékenyek, szaporodjatok!" Ezt hallgattam 12 éves koromban,
- de nyolcévesen is... - Kész őrültségnek tűnik.
Legyetek termékenyek, szaporodjatok
Nem látok szívverést.
Nem lát szívverést?
Mindkettőnk szíve elfacsarodott.
Nem volt szívverés, és ez mindkettőnket lesújtott.
"DUGGARÉK VESZTESÉGE" 6. ÉVAD
Azzal a sok babával és a műsor népszerűségével
szó szerint ők lettek az IBLP reklámarcai.
Aki még nem végezte el az Alaptanfolyamot, annak nagyon ajánlom.
Bill Gothard az országot járta, stadionokat töltött meg az előadásaival.
Az Intézet becslése szerint több mint kétmillió ember
vett részt Bill Gothard tanfolyamain.
Igazi rocksztár volt.
Egy olyan korban, amikor a kereszténység intézménye és tekintélye leépült,
jött egy fickó, aki tömegeket vonzott.
Az olyanok számára, mint Duggarék, ez győzelemnek tűnt.
Josh Pease vagyok, és néhány évvel ezelőtt
írtam egy cikket a New Republicba
Bill Gothardról, az IBLP-ről, és erről a világról.
A Haladó Képzési Intézet (ATI) bibliaközpontú,
a szülők felügyelik, és otthoni.
1984-ben Bill Gothard elindítja a Haladó Képzési Intézetet,
egy otthontanulási tantervvel,
ami alapjában véve mindazokat a dolgokat,
amiket ő az előadásain tanított,
átalakítja egy családoknak szóló tantervvé.
Azokra az erőforrásokra van szükség, amiket az ATI ad.
Nem hiszem, hogy képes lennék rá egyedül, a kapott erőforrások nélkül.
Gyerekkoromban az volt az elképzelés,
hogy meg akartak védeni minket a világtól.
Az emberek beléptek az IBLP csoportba,
eljártak a konferenciákra, meg minden,
mert szórakoztatóak, izgalmasak, és ez egy közösség.
Ez a kulcs! Minden a siker kulcsáról szól,
kulcs ehhez, kulcs ahhoz.
A kulcs, amire szükségünk van, hogy jó szülőkként
otthon tanítsuk a gyerekeinket,
és gondoskodjunk arról, hogy helyesen nevelkedjenek.
Nagyon vonzó szervezet, ami ezt ígéri.
Duggaréket egyértelműen arra használták, hogy toborozzanak az IBLP-nek.
Isten sok lelkiszolgálati lehetőséget nyitott meg a családunk számára.
Ez nem egy show. Ez tényleg nem az. Ez a mi életünk. Tényleg az.
A keresztény fundamentalizmus nagyrészt rejtve maradt.
Voltak saját iskoláik,
saját szórakozásuk, igazából saját mindenük.
Nem volt okuk érintkezni a világi kultúrával.
Aztán jöttek Duggarék, és hirtelen mainstream lett az egész.
Tom Cruise szcientológus.
SZCIENTOLÓGIA PROMÓCIÓS VIDEÓ
Szerintem kiváltság szcientológusnak nevezni magad.
Sokak számára Tom Cruise lett a szcientológia kapuja.
Valahogy legitimálta a szcientológiát,
és sok szempontból Duggarék ugyanezt tették Bill Gotharddal.
Duggar, Duggar, Duggar, Duggar. Sziasztok!
Michelle és Jim Bob megírták a második könyvüket.
Még sohasem voltak ennyien a boltban.
A gyerekek már tíz éve szerepelnek a tévében,
de arra soha nem számítottunk,
hogy a családunk ennyi figyelmet kap, bárhová megyünk.
Tizennyolc, igen.
Joshua Duggar vagyok.
Duggarék minden gyereke elmerült Gothard tanításaiban,
és Josh Duggar sem volt kivétel.
És ahogy nagykorúvá válik, elfoglalja a helyét ebben a világban.
A csillaga tovább emelkedik.
- Helló! - Szia!
- Duggarék. - Hogy van?
Josh és Anna itt van velünk a stúdióban. Vágj bele!
- Vágjak bele? - Egy darabot.
Oké, most fordítsd meg!
- Tudjátok, hogy ez mit jelent? - Azt, hogy lány.
A rózsaszín lánynak való. Lányotok lesz!
Úgy döntöttünk, elfogadjuk azt a munkát Washingtonban.
Nem szokatlan vagy váratlan,
hogy a népszerű fiú egy realityből
politikai pályára is készül.
Ez az én országom
Helló, Josh Duggar vagyok!
Két éve Josh elfogadott egy kiemelt állást
a Családkutatási Tanácsnál,
ami egy erősen konzervatív lobbicsoport,
és a keresztény világnézetet terjeszti.
Örültem, hogy saját műsort kapnak.
Úgy éreztem, ez jó lehetőség számukra.
De nem tudtam mindent.
Nem tudtam, mi folyik a színfalak mögött.
A reality-család szabadesésbe kezdett.
Döbbenetes hír látott napvilágot 2015. május 19-én.
A sokkoló vádak szerint
a legidősebb Duggar-gyerek gyerekeket bántalmazott szexuálisan.
Az Oprah Winfrey Show névtelen levelet kapott,
Oprah csapata felhívta a gyermekbántalmazási forródrótot,
és a rendőrség elkezdett kérdezősködni.
Még a realityk mércéjével mérve is döbbenet.
A hírre akkor derült fény, amikor az InTouch Magazine
megszerzett egy tízéves rendőri jelentést Josh állítólagos molesztálásairól.
Ebből kiderül, hogy Josh még 14 vagy 15 évesen
legalább öt lányt erőszakkal fogdosott 2002-ben és 2003-ban.
A spekulációk szerint a meg nem nevezett áldozatok közül néhány Josh húga.
ANYA, APA ÉS 19 GYEREK/TLC
Emlékszel, amikor elküldték?
Igen.
- Csak ha akarsz róla beszélni. - Nem tudom.
Erről nem igazán akarok beszélni.
Csak mert...
- Bárcsak senki se tudta volna meg! - Igen, ez nehéz, mert...
Bizonyos dolgokat megosztott velem bizalmasan,
mert házaspár vagyunk,
és reméltük, hogy ez köztünk marad, amíg mindketten meg nem halunk,
és senki sem tudja meg.
- És téged ez hogyan érint? - Oké...
Ez olyasmi, amiről mélyen hallgattak, és...
Senkinek sem lett volna szabad megtudnia. Nem szeretek erről beszélni.
Amint a jelentések napvilágra kerültek,
hirtelen minden nyilvánossá vált.
Mikor hallották ezt először Joshról?
Milyen mélyen menjünk bele? Mert ez messzire vezet.
Jaj nekem! Ez nagyon rossz.
Kisbaba kora óta ismertük, és ő volt a legidősebb lányunk barátja.
Josh valami olyasmit mondott:
"Szeretnék udvarolni Kaeleigh-nek, házasság céljából."
És igent mondtunk.
A legidősebb fiúval, a 16 éves Joshsal
hogyan kezelik majd Duggarék a randevúzás kényes kérdését?
Ha odaadod a szívedet,
olyannak kell odaadnod, aki szeretni fog, és törődik veled,
és nem olyannak,
akit magával ragadnak az érzelmei.
2003. március 30-án, amikor megtudtuk,
kimentem a mezőre, és csak bőgtem.
Jim Bob azt mondta:
"Josh bajba keveredett. Illetlen módon érintette meg a húgait."
Csak úgy emlegették, hogy a "nagy dolog"...
Egyszer kimondtad, hogy molesztálta a húgait,
mire Michelle azt mondta: "Ne mondd ezt többé!"
Úgy tűnik, 12 éves kora óta csinálta,
de 15 éves korában tudtuk meg.
Mikor akartátok elmondani nekünk?
És Michelle azt mondta: "Egyáltalán nem akartuk, hogy elmondják nektek.
"Azt akartuk, hogy Josh bevallja Kaeleigh-nak, ha összeházasodtak."
Azt kérdeztem Jim Bobtól: "Alapjában véve azt mondod,
"hogy a lányommal akartad ösztönözni
"a helyes viselkedésre?"
Mire ő: "Igen. Valahogy így."
Jim Bob írt egy törvénytervezetet, ami létrehozta a szexuális bűnözők listáját.
Odaálltam elé: "A saját törvényjavaslatod
"és az elmondottak szerint
"a fiadnak rajta kellene lennie.
"Ezt helyre kell hoznia, mert megszegte a törvényt,
"és fel kell adnia magát."
Erre ő: "Beviszem Josht, te is jössz?"
Igennel feleltem.
Elmentem vele. A rendőrségen találkoztunk.
A rendőr leült, és elmondtuk neki a dolgot.
Josh mindent bevallott, legalábbis akkoriban úgy hittük, hogy mindent.
A rendőr elengedte, de azt mondta:
"Ha még egyszer ilyet teszel, kemény büntetést kapsz."
Mint később megtudtuk, a fickó Jim Bob barátja volt.
Jim fontolgatta, mit tegyen:
"El kell tüntetnünk a házból.
"Hová menjünk? Hová vigyük?"
Elvitte Bill Gothard létesítményébe, Little Rockba.
Volt ott egy IBLP létesítmény bajba keveredett fiúknak.
IBLP PROMÓCIÓS VIDEÓ
Azt kérdeztem: "Hol van Josh?"
Azt feleleték, családoknak segít házat építeni egy táborban.
Ezen elcsodálkoztam.
Erre ők azt felelték: "Rendes srác."
Éreztem, valami nincs rendben.
Josht eltüntették, és egy interjúra készültek a Parents magazinnal.
- Ami a műsorukhoz vezetett? - Igen.
Megkérdeztem Jim Bobot: "Mit fogsz mondani nekik?"
Erre ő: "Azt, hogy Josh lelkiszolgálatot tart délen."
Azt feleltem: "Jim Bob, tudod, hogy ez nem igaz."
Végül csak úgy elhozta onnan.
Ezt sem mondta el. Hogy visszahozta.
Haza akarta vinni a szülinapjára, ami Jim Bobé előtt van.
Nem adták fel, nem írtak jelentést,
nem csináltak semmit.
Azt mondtam: "Mindegy hogy ti vagytok a legjobb keresztény család.
"Ha ez 20 év múlva kiderül, ki fognak csinálni titeket."
- Joshnak ez nem volt áldás. - Nem.
Inkább átok. Josh átka.
Megszakad a szívem, ha az édes unokatestvéreimre gondolok.
És bárki másra az IBLP-ben.
A TLC készített egy PR-műsort Gothard tanításairól.
Ez sokkal több Duggarék műsoránál.
Sokan csinálják ugyanezt,
akiket nem kaptak el.
Nem most először hallottam, hogy ilyesmi történt az IBLP-közösségben.
Magára Bill Gothardra gondolok, és arra, amivel vádolták.
Sokkal inkább Duggarékre összpontosítottak,
és nem magára az Intézetre.
Az Intézet kis ragadozókat nevel.
Mind büszkék vagyunk ezekre az anyákra, apákra, akik engedelmeskedtek az Úrnak,
és újabb fiúkat és lányokat hoznak világra.
Olyan sok embernek
ártottak már ezzel az úgynevezett lelkiszolgálattal.
Az emberek ránéznek Josh Duggarre, és egy szörnyeteget látnak.
De...
a szörnyetegeket megteremtik.
Minden kapcsolatom megszakadt a családommal
amiatt, hogy itt vagyok, de mindegy.
KÖVETKEZIK
Otthon tanulnak, kilométerekről kiszúrhatod őket.
Bill Gothard megígérte, hogy az otthontanulási programja
egyenértékű lehet egy jogi és egy orvosi előkészítői végzettséggel.
Megtanítjuk gyermekeinknek, hogy az evolúció teljesen tudománytalan.
Amikor nézni kezdtem Duggaréket, mindenki nagyon szelíd volt.
Engedelmeskedj anyának, ülj nyugodtan, és nézz rám szélesen mosolyogva!
De nem mutatják meg, hogyan jutsz el a nyugalomig.
Látta, hogy az unokatestvéreit bottal büntették?
Merészség volt Jim Bob Duggartől azt mondani,
hogy évekre beköltöztet egy tévés stábot,
és nem fog kiderülni, hogyan élnek.
Gondoltak arra, hogy a kezelés esetleg nem vált be?
Nem, Josh már megváltozott.
Sok volt a bántalmazás.
A félelem komoly tényező volt.
Azt álmodtam, hogy élve elégetnek.
Bill Gothard szerint egy boszorkánymester készítette a Cabbage Patch-babákat.
Ha Gothard akarja, akkor Isten akarja.
Abban a világban minden a tökéletes áldozat szerepére készít fel.
Csak remélem, és imádkozom, hogy ez soha ne történjen meg senki mással.
A feliratot fordította: Habony Gábor
Kreatív supervisor: Agnes Csonka
Downloaded from MoviesMod.org | Visit & Support